ming030890/wiki-yue-high-quality huggingface dataset:
醉觀公園

醉觀公園（粵拼：zeoi3 gun1 gung1 jyun2），第個名係醉觀園（zeoi3 gun1 jyun4），佢係中國廣東省廣州市嘅其中一間公園，而呢間公園喺荔灣區芳村嘅芳村大道中同埋茶漖北路嘅交界西南邊附近。公園入面摆嘅花局，樣樣都有，而且規模都相當之大。雖然日軍霸咗廣州之後就整冧咗成個園林。但係新中國成立之後無耐，醉觀同留芳留低落嚟嘅園林重喺醉觀園入面，而家已經同醉觀花園合併咗。家陣見到嘅醉觀公園係1984年起好嘅呢間。醉觀公園係芳村歷史入面最出名嘅其中一間八大名園。

史
之前嘅醉觀園係清朝嗰陣，有位乾隆進士——潘有為就起咗間六松園出嚟，嗰陣時嘅醉觀園係六松園嘅一部分，而六松園入面嘅一座舊嘅石橋就係嗰時嘅六松園遺物。喺清末民初，呢間公園入面有卅幾座大小園林響度，尤其係醉觀園、留芳園等八大名園係比較出名。而醉觀園就有成1公頃嘅佔地面積，就係喺而家芳村大道嘅山村橋附近，嗰時嘅花園同樹林又齊又靚，而且規模都好大下。不過唔好彩嘅係，日軍霸咗廣州之後，園林就整冧咗。
到咗20世紀60年代初，廣州市政府就計畫響醉觀花園嘅基礎度起花地公園嘅，不過就冇起到。一直到1983年10月先至決定重新起過間公園，重改名嗌「醉觀公園」，而公園喺1984年春節起好。到咗1994年10月，廣州市同芳村區政府（喺2005年取消咗）一齊丼咗差唔多成10,000,000蚊嚟向公園搞改造。而改造方面，就係整大個公園、重完善啲公園嘅功能分區、景點同埋設施。而家睇到嘅醉觀公園係1984年起好嘅版本。

敘述
而家嘅公園總面積有36000平方米，其中入面有2個細嘅人工湖仔，挾埋有3500平方米，而綠地面積有差唔多25000平方米，而園林建築面積有1030平方米。成間公園有茗木園、花卉園、盆景園同埋兒童活動遊樂區。而人工湖就有養到觀賞魚同埋家魚響度。而種嘅花木方面，主要係有玉棠春、荷花、玉蘭、白蘭、人心果同埋芒果呢啲有嶺南特色嘅花木。
醉酒俏佳人

《醉酒俏佳人》（28 Days）係一部2000年嘅美國喜劇電影，由Betty Thomas執導。主演係珊迪娜布洛。
醉蝶花

醉蝶花（粵拼：zeoi3 dip6 faa1；學名：Cleome hassleriana）係醉蝶花科白花菜屬嘅一年生草本植物，原產南美熱帶，而家喺巴西東南、阿根廷、巴拉圭、烏拉圭地區先至搵到。
佢亦係種淨化環境植物。

樣
植株1.5m高，梗有分枝，排成螺旋形。葉5～7嚿，每隻長12cm，闊4cm；葉柄最長有15cm，屬兩重奇數羽狀複葉兼羽狀全裂。花色通常係紫、粉紅、白呢三種，有4嚿花瓣同6條長花芯。果屬蒴果，長15cm，闊3mm；入面有好多籽。

適應環境
植株好禁熱同乾旱地方。

用途
植株多數用嚟做街邊種植植物同綠籬、庭院植物，花成日俾人睇。佢亦係蜜源植物，可以提取精油。
醉鄉遺恨

《醉鄉遺恨》（粵拼：zeoi3 hoeng1 wai4 han6）係套美國嘅劇情片、黑色電影，1945年上畫。
醉蝶花科

醉蝶花科（粵拼：zeoi3 dip6 faa1 fo1；學名：Cleomaceae），又嗌白花菜科，係雙子葉植物綱十字花目嘅一個科。
佢嘅規律一般係草本植物。
醉酒灣

醉酒灣（Gin Drinkers Bay，舊時叫垃圾灣，Lap Sap Wan）係舊時香港葵涌一個大海灣，駁住藍巴勒海峽，家下已經填晒。今日醉酒灣係指藍巴勒海峽東岸，葵涌外邊一個避風塘。

地理
醉酒灣個範圍好大，幾乎現在葵涌所有平地，都由個灣填出來，包括今日嘅葵興，葵芳，葵涌貨櫃碼頭。
原灣係三角型，最入係葵涌嘅出海口，而個灣出口有青洲守住。個灣岸邊多數係崖，所以灣邊好少村落。而最入葵涌涌口有葵涌村，岸邊地勢平好多。佢東岸近葵涌有大連排一行石。醉酒灣海面因為有羣山圍住，可以擋風，所以係水上人停船嘅地方。
第二次世界大戰嗰時，香港九龍嘅防綫，即係醉酒灣防綫，就係呢個灣做起點。
1960年代，呢個灣開始填海，水上人被迫要搬遷往對面青衣島，將艇停在青衣塘同門仔塘。
填海後，填地用咗做垃圾堆填區，1979年停用改建葵涌公園，1992年公園準備開放時發現沼氣超標，要無限期停用，公園其中一部分在2009年興建香港賽馬會國際小輪車場，配合2009年東亞運動會比賽。
酥

酥係唐餅一個類型，用到中式酥皮包餡，有甜有鹹，甜嘅有蓮蓉酥、荳蓉酥等等，而鹹嘅有叉燒酥、皮蛋酥等等。
酥皮

酥皮係整西餅同埋甜品時用到嘅材料，將麵糰摺成好多層，每層中間落油（譬如牛油、豬油）隔開，再去焗，焗出嚟口感鬆化。
酗酒

酗酒指一個人冇辦法控制自己去唔去飲酒。嚴重嗰陣會覺得飲酒比乜嘢都重要。
酗酒可能會導致肝病甚至死亡。
維基同享有多媒體嘅嘢：Alcoholism
酒鑽

酒鑽係個用來開酒嘅架生，鑽入個酒樽枳，抆返個枳出來。通常酒鑽都係五金做嘅，整到好似螺形條綫咁，而連埋個柄。
酢漿草

酢漿草（學名：Oxalis corniculata）係酢漿草科酢漿草屬嘅植物，原產東南亞，而家已經廣泛分佈喺世界各地。
酥盒

酥盒（法文：Vol-au-vent）係法國嘢食，將酥皮搓成盒形焗，中間空位放餡，鹹甜都得。
酚

酚（fan1，英文：phenol）係種芳香族化合物，通式係ArOH，佢同芳烴環嘅結構差唔多，不過上面嘅氫畀羥基（—OH）取代咗。酚類化合物入面最簡單嘅酚叫苯酚（C6H5OH）。
酥油茶

酥油茶（粵拼：sou1 jau4 caa4，威利轉寫：ja-srub-ma, 藏文拼音：ཇ་སྲུབ་མ་，英文：Butter tea），又叫酥油奶茶，係藏人嘅特色居家茶品。酥油茶相信係世界第一樣係日常食嘅奶茶，西域同蒙古嘅奶茶都係由佢衍生嘅。呢種茶依家主要喺喜馬拉雅地區，印度次大陸等地盛行。

史
喺當地嘅色拉寺度存放嘅打茶棍
據話係喺唐代時，文成公主入藏，傳入咗茶葉，重創制埋奶茶嘅整法（另說係藏人自己創制嘅），奶茶就咁開始，成咗當地啲上流人士嘅日常飲食。而到咗宋元時，就傳咗呢種飲品去西域同蒙古。 而直到咗13世紀左右嘅薩迦王朝時代，酥油茶先至開始普及當地嘅社會，形成風俗。

風俗
藏人僧侶打咁酥油茶喺扎什倫布寺度一位僧人倒咁酥油茶
依家當地飲酥油茶係成咗慣常，例如做嘢前啲藏人都會飲返啲酥油茶，同埋經常用來招呼人客。
根據藏人嘅習慣, 茶同油係要分開飲嘅（？）, 而且每次人客飲咗一啖，主人都會即時加滿返。所以人客碗茶就永遠係滿嘅。客係唔想一路飲嘅，做客時就唯有始終唔掂個碗，直到打算走啦就一次過飲完。咁樣做就尊重到啲風俗、唔會冒犯到東主。
1962年藏人飲酥油茶嘅場景
當地係當成主食，夾埋糌粑一起食用，有禦寒提神醒腦、生津止渴嘅作用。呢種奶茶係用酥油溝濃茶整嘅。酥油茶用嘅奶，係當地特有嘅氂牛（粵拼：mou4 ngau4）所產。由於磚茶係含好多鞣酸，會刺激腸胃快消化，所以先至夾埋酥油（Yak Butter）或牛奶。

工藝
整酥油茶前，需要將熟成嘅普洱磚茶用水煲開，整成茶湯後，再跟著落啲酥油（無水奶油）、牛奶、鹽等，放入細長嘅木桶度，人手用支攪棒出力咁攪打成乳濁液。另外仲有種方式，就係將酥油同茶等料，入嗮落皮袋，索著個口，再用木棒出力敲打。故而整茶嘅工序，就叫打酥油茶。藏人傳統係招呼啲客時候，就由啲女主人落手落腳咁「打茶」，會有啲嘥工夫，現代就可以用電動攪拌機去替代，餐廳就可以用新式嘅打茶罐或果汁機去整。

現代嘅影響
而有位美國人2004年過當地試過啲酥油茶，返咗美國後念念不忘，開始試製類似嘅飲品，由2012年始推出咗避彈咖啡（Bulletproof coffee）到市面。
酒訴Bar

《酒訴Bar》（英文：Sip and Talk）係香港Makerville製作嘅清談節目，2022年10月9號到10月30號逢禮拜日23:30-00:00喺ViuTV播出。每集節目都有兩位嘉賓一路飲住威士忌一路傾偈。

節目調動
2022年10月9號：由於直播《香港世界桌球大師賽 2022 決賽》超時，所以改到深夜00:05-00:35播。
范鴻軒

范鴻軒（粵拼：faan6 hung4 hin1，1946年9月5號—）係臺灣男演員，祖籍河北。喺電視劇《包青天》入面飾演過公孫策。
范鴻齡

范鴻齡，SBS，JP（英文：Henry FAN Hung Ling，1948年6月2號—），係香港親中陣營政治人、大律師、生意人，醫院管理局主席。原籍浙江寧波，上海出世，天一閣范欽後裔，1969年香港大學工商管理畢業，北京大學法律學士，擁有執業大律師資格，做過中信泰富董事總經理、香港行政會議非官守成員。

選舉經歷
喺2021年9月，佢成為香港特别行政區選舉委員會醫學及衞生服務界當然委員。之後佢喺李家超無提政綱嘅情況下，有份提名李家超參與2022年香港行政長官選舉。
范長江

范長江（1909年—1970年10月23號），原名希天，係中國記者、報紙總編。佢係四川內江人。文革嗰陣俾人監禁同迫害。1970年，喺佢下放勞改地河南確山一個枯井入邊發現佢遺體，懷疑係自殺身亡。1978年12月27號獲平反。
范駿華

范駿華，JP（英文：Andrew Fan，1978年—），香港建制陣營（親中派）政治人，亦係一名會計師，媽咪係前任港區人大代表、香港立法會主席范徐麗泰。

選舉經歷
喺2021年9月，佢成為香港特别行政區選舉委員會委員(有關全國性團體香港成員的代表：全國青聯)。2022年，佢喺李家超無提政綱嘅情況下，有份提名李家超參與2022年香港行政長官選舉。
阿昔洛韋

阿昔洛韋（粵拼：aa3 sik1 lok3 wai4，Aciclovir）係種抗病毒藥，主要用嚟醫單純皰疹病毒感染、水痘同帶狀皰疹。
阿普斯利大屋

阿普斯利大屋（Apsley House）係英國倫敦一座古屋，喺海德公園東南面，1778年起好，而家係英國一級歷史建築。
維基同享有多媒體嘅嘢：Apsley House
阿星

Singh（IPA：/ˈsɪŋ/），跟粵語音譯通常會譯做阿星（粵拼：aa3 sing1），係一個男人名，亦有可能用嚟做姓氏，喺各南亞裔群體當中都好常見嘅。呢個名大致係指獅子或者英雄噉嘅意思。
阿昌族

阿昌族係中國其中一個少數民族，主要住喺雲南，人口4萬。
阿旺羅桑嘉措

阿旺羅桑嘉措（西藏話：ངག་དབང་བློ་བཟང་རྒྱ་མཚོ་，1617年10月21號—1682年4月2號）係藏傳佛教格魯派嘅第五世達賴喇嘛，任期由1618年做到1682年，西藏人。佢係西藏史上好出名嘅政治人同學者，畀西藏人叫做「偉大嘅五世」。
重慶主城區

，亦叫主城九區（zyu2 sing4 gau2 keoi1），指家陣重慶市中心嘅九個市轄區，包括主城六區（渝中區、九龍坡區、江北區、沙坪壩區、南岸區同大渡口區）同近郊嘅三個區（渝北區、北碚區同巴南區），亦即係1933年重慶成為直轄市嗰時嘅範圍。主城區係重慶市入邊城市化率最高、經濟最發達、城市基礎建設最完善嘅核心區域；喺規劃、建設、經濟統計方面，「重慶主城區」爾個講法亦成日有提到。

區劃沿革
民國後期到1954年直轄市時期，重慶全市範圍包括市區六區（市中區、江北區、南岸區、九龍坡區、沙磁區、大渡口區）同近郊三區縣（巴縣、江北縣、北碚市）。後嚟，重慶嘅行政區劃有調整。1950年4月，重慶市人民政府將沙磁區併入重慶市第三區；1955年10月24號改名叫「沙坪壩區」。1954年之後，西南大區行署撤銷，北碚市併入重慶，成咗「北碚區」。1991年，市中區改名叫「渝中區」。1994年，巴縣改名叫「巴南區」，縣北邊七公里街道一部份成咗城區；同年，江北縣改名「渝北區」，城區主要喺南邊新牌坊嗰頭。
重慶仙女山機場

重慶仙女山機場（粵音：cung4 hing3 sin1 neoi5 saan1 gei1 coeng4）係喺中國重慶嘅一個機場，喺2020年嗰陣起好兼且開放畀人用嚟搭飛機。
重廣卓也

重廣卓也（1995年5月5號—）係日本足球員，打中場位置，效力京都不死鳥。
重心

重心（center of mass / balance point）喺物理學上嚟講係指一嚿質量當中嘅一點，嗰點無論受到向邊個方向嘅力，件物體都唔會旋轉。
重心座標

喺幾何入邊，重心座標係一種座標系統，一點嘅位置係用一個單純形作為參考嚟表達嘅。
重工業

重工業，未必係同輕工業相反。重工業嘅產品係好重，例如造船業、鋼鐵工廠、建築業、冶金、機械、發電、石油、天然氣等。重工業係資本集中型嘅工業，資本投資好大。
邵東

邵東係中國湖南邵陽一個縣，總面積1768平方公里，人口127萬。
邵岱兒

邵岱兒（英文：Debbie Shao；1991年12月5號—）係臺灣嘅女藝人，2015年出道。佢喺加拿大卑詩大學金融系畢業，之後決定加入臺灣演藝圈。
邵武

邵武係中國福建南平一市，面積2837平方公里，人口30萬。
邵族

邵族係臺灣原住民嘅其中一個族群，主要分佈喺南投縣，總人口大約七百幾人。
維基同享有多媒體嘅嘢：Thao
金銀膶

金銀膶，臘味一種，以豬膶內塞肥豬肉，生曬風乾而成。

第啲意思
香港十蚊銀有金色又有銀色，所以推出初期俾人改個花名叫「金銀膶」。
金銀衣紙

金銀衣紙查實係金、銀、衣紙，係唐人燒畀先人響冥府用嘅。金同銀，係響黃紙中間，貼塊金或銀。而衣紙係畀神靈同先人嘅衫。
金錢主義

金錢主義又叫拜金主義（英文：Money worship），係一種「金錢至上」嘅價值觀。金錢主義者往往覺得「無錢萬萬不能」，呢種價值觀被認為起源於資本主義鼓勵人類追求自我物質利益嘅思想主張，而好多廣告，同埋部分流行歌曲、小說（例如小時代）亦被認為有助長社會整體拜金主義風氣嘅作用。一說認為就算死咗之後有靈係人類普遍嘅信仰，但係所有文化亦都有重視物質同現世生活傾向，重視物質同現世生活被認為係普世文化通則。
拜金主義經常引起社會上唔同嘅批評，尤其係被保守派人士抨擊成造成現代社會物欲橫流、道德淪喪嘅象徵之一。批評者認為，拜金主義者太過強調金錢嘅重要性，以致拜金主義者變得唯利是圖、對好多事物經常只係睇到表面，但係睇唔到內涵、精神層面亦極為空虛。相反，亦有人認為，追求更好、更富裕嘅生活係所有人類嘅本性，而拜金主義只不過喺現代資本主義社會風氣入面，人類呢種本性一種反映嚟啫。呢點由「有錢能使鬼推磨」、「人為財死，鳥為食亡」、「瞎子見錢眼也開」同「有錢一條龍，無錢一條蟲」等諺語即可略見一斑。

拜金女
拜金女係指崇拜金錢、將金錢價值作為最高價值、一切價值都要服從喺金錢價值思想觀念同行為嘅女人。拜金女喺結婚時普遍希望同一個有錢男友結婚，因為佢可以依賴男友嘅金錢去買名牌、食好嘢以及其他日常生活各項開支。如果男友唔能夠滿足金錢主義女士，拜金女會覺得男友係「垃圾」，因為拜金女往往將金錢放喺第一位，佢未必真心鍾意嗰個男友。
金錢樹

金錢樹（粵拼：gam1 cin4 syu6；學名：Zamioculcas），又嗌雪鐵芋（syut3 tit3 wu6），係天南星科下面一個屬，亦係雪鐵芋屬嘅唯一長年生常綠草本植物，更加係好少見到嘅帶地下塊莖嘅觀葉植物。原產非洲東邊雨量比較少嘅熱帶草原氣候地區。
呢種植物喺華人界入面，有「招財進寶，榮華富貴」噉解。

樣
植株高5～8dm，地下有好大嚿塊狀莖，直徑5～8cm。不定芽從塊莖發展成大型複葉，細葉成肉質樣，有短而細嘅柄，濃綠。葉屬羽狀複葉，喺塊狀莖頂生；葉軸面大，細葉對生或近對生，一般生喺葉軸上邊。花屬佛焰花序或肉穗花序，花蕾綠，花序比較短。

用途
植株一般攞嚟做觀葉植物同埋盆景、綠籬植物。
金錢肚

金錢肚（粵拼：gam1 cin4 tou5），學術上叫蜂巢胃（fung1 caau4 wai6）或者網胃（mong5 wai6），係反芻動物嘅第二個胃，用嚟分解食物纖維，因為蜂巢形紋路睇落好似有一個個銅錢，所以有咁嘅名。
金錢肚亦係廣東嘢食，整成醬汁金錢肚。
金銀花

金銀花（粵拼：gam1 ngan4 faa1；學名：Lonicera japonica）係忍冬科忍冬屬嘅長年生常綠灌木，原產地喺中國嘅河南同山東一帶，而家喺中國內地各地都有大面積嘅栽培。

形態
攀藤植物,成樖嘢好似支棍噉，上粗下幼，有些少曲，長2——3cm，其中上部直徑喺3mm，下部直徑係11.5mm。表面係黃白或綠，葉對生，有短嘅軟毛。而花嘅方面，花萼係綠色，先端5裂，而裂片有長2mm嘅毛響度；花冠筒型，黃色，花公係5條蕊，花乸係1條蕊，子房冇毛。花雖然清香，但係食落帶有小小苦味。

用途
呢種花既可以用嚟做庭院同園林嘅觀景植物，佢嘅花亦可以入藥同浸茶。

藥用價值
維基百科嘅醫學類文章只係提供參考，並唔係醫療意見。閣下如果有任何關於健康嘅問題，請諮詢專業醫護人員。
朵花可以入藥，性寒味甘，有清熱解毒，涼散風熱嘅功效。喺廣東，啲人成日用金銀花嚟煲五花茶。但蠶豆症病人唔應該食呢隻植物，因為會令病人有溶血反應。
金錢帝國：追虎擒龍

《金錢帝國：追虎擒龍》（英文：Once Upon A Time In Hong Kong），係2021年上畫嘅港產片，由古天樂、梁家輝、吳鎮宇、林家棟、姜皓文、胡然、鄭則仕、蔡潔主演，王晶、許悅銘執導。
電影係《金錢帝國》續作，但故仔同角色都同上一輯無關係，共通點係兩輯背景都係講1970年代頭香港廉政公署成立嘅反貪工作。
鍾國輝

鍾國輝 (工程界)，香港親中派政治人物兼工程界人士。
鍾國輝 (科技創新界) ，香港親中派政治人物兼科技創新界人士。
鍾士元

鍾士元爵士GBM GBE CBE OBE JP（粵拼：zung1 si6 jyun4；英文：Sir Sze-yuen Chung，1917年11月3號—2018年11月14號），花名大Sir，係香港工程師同政治人物，香港主權移交後首任行政會議召集人。佢祖籍廣東南海，係醫院管理局嘅第一任阿頭，對改革香港公共醫療服務貢獻良多。

自傳
《香港回歸歷程：鍾士元回憶錄》。香港：中文大學出版社。2001。ISBN 962996001X。OCLC 48044877。
鍾天慧

鍾天慧（Nikki Chung，1983年7月14號—），原名鍾子淇，用過藝名鍾禧文，係香港女歌手、主持及演員，亦係前無綫電視藝員，選過2002年度香港小姐競選，而家喺台灣發展。
鍾培生X林作 決戰前夕

《鍾培生X林作 決戰前夕》（英文：Derek Chung VS Joseph Lam - The Battle's Eve）係香港無綫電視嘅資訊節目，由吳紫韻主持，由2021年9月3號到9月17號逢禮拜五21:00到21:30喺J2台播出。節目係為鍾培生同林作喺2021年9月18號搞嘅「培生擂台：無敵盃」打拳比賽而製作，紀錄兩位人兄嘅備戰情況。
鍾奕莊家族

鍾奕莊家族，祖籍福建安溪，係個活躍喺香港同星加坡等地嘅家族，族人主要以做生意為主，特別係地產。

家族史
家族奠基人鍾奕莊，又叫鍾銘選，1888年喺福建出世，畬族人，最初佢學做珠寶首飾，到1921年，佢去到星加坡做珠寶金飾生意，後來佢嘅生意王國擴張到福建、上海同香港。
戰後，鍾奕莊派咗佢年紀最大嘅幾個仔鍾江海、鍾明輝、鍾正文等喺香港做生意，自己就留守星加坡大本營。鍾奕莊喺星加坡嘅生意旗艦係鴻福機構，最知名嘅地標係國際廣場。
香港方面，鍾江海佢哋喺香港以地產、酒店為主，最為人所知嘅就係創立總統酒店，當時係香港最頂級嘅酒店之一，同時佢哋嘅公司華源置業喺港九各地都起咗唔少住宅，到1965年，佢哋同霍英東，以及一眾地產商成立香港地產建設商會，鍾明輝當時係會董。1965-67年，香港經歷一連串動盪，華源置業亦都受波及，好幾個樓盤都變咗爛尾樓，同章記樓宇發展嘅百嘉新邨就係例子之一。
1970年代，香港股票開始普及，鍾明輝同陳普芬等人合作成立九龍證券交易所（九龍會），第一隻喺九龍會上市嘅股票漢國置業就係鍾氏兄弟旗下嘅公司，全盛時期佢哋有好多間上市公司。喺地產方面，三兄弟各自有自己嘅公司，大佬鍾江海嘅怡華置業；二佬鍾明輝嘅益新置業；四佬鍾正文就有益大發展。鍾江海同鍾明輝因為成日一齊投地，所以佢哋兩間公司合稱「怡華益新」。怡華益新以工廈嘅發展最標青，港九新界都有地盤，鍾江海更加有「工廈大王」嘅美譽，70年代尾，怡華、益新重同新世界、恆隆等地產商合組財團標到幾個地鐵港島線嘅上蓋項目，更有富商形容「佢哋投地好似唔使錢噉」。
到咗1980年代，三兄弟嘅生意開始走下坡，受香港前途問題拖累，地產市道好差，早幾年鍾氏兄弟因為生意擴張得好快，結果周轉唔嚟，要變賣上市旗鑑凱聯酒店股權套現同押畀銀行，而細佬鍾正文重因為同佳寧集團嘅陳松青夾份做生意，後期佳寧案爆發，佢都被拖累。冇幾耐鍾正文嘅益大破產收場，生意失敗嘅佢最後重人間蒸發。與此同時，鍾奕莊三房嘅仔女就喺市場度吸納凱聯嘅股票，後嚟更加將大房嘅一干人踢出董事局，凱聯嘅控制權就由大房轉到三房。
1984年，鍾奕莊喺星架坡過身，總共有3個老婆、16個仔同12個女，星架坡嘅鴻福實業就留畀二房嘅人。
響一連串打擊下，鍾明輝同鍾江海都避走香港，走咗去台灣，幾年之後至返嚟。兩兄弟自此亦沉寂咗唔少。到2000年，鍾江海過身，元配一房人同二房秦蘭鳳就開始為咗遺產打官司，最後仍然係由二房繼承遺產。
2010年代以嚟，家族因為第四代鍾培生嘅出位行為再次為人所知，鍾培生喺2013年成立電子競技公司，被視為香港頭一批推廣電競嘅人，同時佢都係一個YouTuber。佢喺網上成日講一啲出位嘢，重有好多花邊新聞。
2023年，鍾明輝以103歲高齡過身。
另外，鍾家一直都有捐助家鄉，多年嚟都為鄉下起醫院、學校、公路等等設施。
鍾培生

鍾培生（英文：Derek Cheung，1990年12月23號—），係香港電子競技行業投資者，創辦「香港電子競技有限公司」經營職業電競隊伍，畀人叫做「香港電競之父」。佢係香港地產商華廈置業創辦人鍾江海個孫。
2021年，鍾培生同藝人林作響網上對罵，最後佢搞咗個「培生擂台：無敵盃」打拳決鬥。
鍾奕莊

鍾奕莊（英文：Cheong Eak Chong，1888年—1984年2月13號），又名鍾銘選，係星加坡同香港生意人，本身係福建安溪出世嘅畲族人，亦係鍾奕莊家族奠基人。
鍾奕莊喺1921年到星加坡發展事業，1925年開始做珠寶金飾生意，之後將生意擴張到福建、上海同香港，1984年與世長辭。
酪氨酸

酪氨酸（英文：tyrosine）係一種氨基酸。
酰氯

基團俾氯換走咗之後產生嘅。最簡單嘅酰氯係甲酰氯，但係佢好唔穩定。
酰氯嘅通式

點整
羧酸同五氯化磷、亞硫酰氯等反應就可以整到酰氯：
R
−
COOH
+
PCl
5
⟶
R
−
COCl
+
POCl
3
+
HCl
{\displaystyle {\ce {R-COOH + PCl5 -> R-COCl + POCl3 + HCl}}}
R
−
COOH
+
SOCl
2
⟶
R
−
COCl
+
SO
2
+
HCl
{\displaystyle {\ce {R-COOH + SOCl2 -> R-COCl + SO2 + HCl}}}
從上面嘅化學式可見，如果用亞硫酰氯反應嘅話，反應完除咗產物酰氯之外，其他副產物（即二氧化硫同氯化氫）都係氣體，所以好容易將產物分離出嚟。反應機理如下：

親核酰基取代反應
酰氯入面由於氯嘅吸電子效應，所以連住氯嘅碳帶有較强嘅親電性。加上氯係個好好嘅離去基團，可以以氯離子嘅形式離開。所以酰氯係所有羧酸衍生物入面最活潑，好容易受到親核試劑嘅進攻。例如，酰氯同氨（或胺）反應出酰胺，同水反應（水解）出羧酸，又或者同醇反應出酯。
酷刑

酷刑係指特登令某人受到極大嘅痛楚，用意在於想罰佢或者逼佢做某啲嘢。
酮

酮（粵拼：tung4，英文：Ketone），係一類有機化合物，例子有丙酮。係種官能基，氧化二級醇，可以得到酮。唔似醛，唔可以再被氧化。

檢驗
檢驗酮其實有好多辦法，好似下面咁：
可以用苯肼或者渠嘅衍生物（通常用2，4-二硝基苯肼）
用羥胺都得
佢哋同酮反應會出結晶性嘅化合物。
蓍

蓍（粵拼：si1；學名：Achillea millefolium）係菊科蓍屬嘅多年生草本植物。

用途
植株好多時攞嚟做花卉，亦可以攞嚟做藥。
蓬尾浣熊

蓬尾浣熊（學名：Bassariscus astutus）係浣熊科蓬尾浣熊屬嘅其中一個種。
蓬氏

蓬（粵拼：pung4）係唐人姓氏，喺《百家姓》裏頭排第232位。

名人
呢篇蓬氏係同姓氏有關嘅楔位文章，重未寫完嘅。麻煩你幫手充實佢。
蓖麻

蓖麻（學名：Ricinus communis）係大戟科蓖麻屬唯一品種，一年或多年生草本植物。
蓋革-馬士登實驗

蓋革-馬士登實驗（英文：Geiger-Marsden experiment）又叫盧瑟福金箔實驗，係1909年漢斯·蓋革同歐內斯特·馬斯登在歐內斯特·盧瑟福指導下喺英國曼徹斯特大學做嘅一個散射實驗。
蓋革計數器

蓋革計數器係種測量致電離輻射嘅儀器，廣泛用喺放射量測定、核能工業、原子核物理學研究同粒子物理學研究等等範疇度。
蓬托斯

蓬托斯係希臘神話嘅神，代表海洋。佢係蓋亞個仔，同時又同蓋亞生咗5個仔女。
蓓比·札哈里亞斯

蓓比·札哈里亞斯係一個美國籃球員、自傳作者、高爾夫球運動員、網球運動員、棒球運動員、泳手、跳水運動員。
集中趨勢

集中趨勢（英文：central tendency）係指表示一個概率分佈嘅中間值嘅統計數值。常用嘅有算術平均數、中位數、眾數等。
集友銀行

集友銀行有限公司（英文：Chiyu Banking Corporation Limited）係一間香港註冊嘅持牌銀行，註冊地址喺香港中環德輔道中78號集友銀行大廈，銀行董事會主席係岳毅。

歷史
集友銀行喺1947年7月15號由陳嘉庚等人創辦，註冊開業地喺香港，係香港第39間領有牌照嘅銀行。成立集友銀行係為咗解決集美大學經費短缺嘅困境，成立資金係十萬港元，從中得到股息同紅利，令集美大學有一個長期而且穩定嘅經費來源。1952年，集友銀行做咗外匯銀行公會同埋香港銀行票據交換所成員，喺1959年成為外匯授權銀行。集友銀行除咗喺香港有24間分行（2010年數字，包括7間喺香港島、8間喺新界、9間喺九龍）之外，喺中國大陸福州市五四路，同埋廈門市廈禾路都各有一間分行，喺廈門集美區有一間支行。
截至1997年，集友銀行嘅資產總值喺世界各銀行入便排第603名；資本排名世界第560位，亞洲第185位。2000年底英國銀行家雜誌根據世界1000大銀行資本排名，集友銀行名列世界第465位。
集友銀行原本係中銀集團成員。2001年10月，中銀集團重組架構，集友銀行歸納成為中銀香港嘅子公司。因為中銀香港只係揸住集友銀行70.49%股權，其餘嘅由集美大學持有，所以佢嘅品牌可以保留，冇併入中銀香港。不過，集友銀行嘅運作可以話係完全依賴中國銀行。
2017年3月27號，雙方聯合公佈，有關集友銀行股權轉讓嘅所有工作全部順利完成，集友即日起成為廈門國際銀行旗下公司。
集中營

集中營係指囚禁一大班未經審訊嘅人嘅營地，類似監獄。
集之徐公祠

集之徐公祠喺廣東花縣新華鎮，係三華村徐氏嘅分祠堂。清宣統元年（1909年），中國同盟會成員、三華村人徐維揚聽人使，跟住莫紀彭返花縣，喺呢間祠堂成立中國同盟會廣東番花分會。1983年3月，祠堂入市級文物保護單位。
祠堂坐北朝南，三間兩踏，總面闊12米，總進深38.5米，佔地462平方米。鑊耳封火山牆，灰塑博古脊，青磚牆，紅坭階磚鋪地。
集中火力

集中火力（英文：force concentration）喺軍事戰術上係一個概念。
軍事戰略上一般認為，「優勢」會隨「人數」嘅二次方增長，即係話四個打兩個嘅優勢（）超過三個打兩個（）嘅兩倍，所以集結一大隊人進行軍事行動會令嗰場軍事行動嘅贏面激增；因為噉，打仗原則一般會思考「喺乜嘢情況下要用集中火力呢一張皇牌」嘅問題。
雅麗氏何妙齡那打素醫院

雅麗氏何妙齡那打素醫院喺1887年由前倫敦傳道會成立，係一間急症全科醫院，以基督教理念為本，為市民提供醫療服務。此外，呢間醫院亦係香港第一間採用西醫療法嘅華人醫院。
雅馬哈魚檔

有位冇嘢做嘅後生仔——阿龍，請咗老友海仔同女友珠珠，喺龍珠街頭一齊開咗間用摩托車牌冧做名嘅雅馬哈魚檔。第一日開張時生意好火爆，但唔衰攞嚟衰，因為海仔成日沙塵白霍，令魚檔冇嗮生意，最後3位老友一拍兩散。海仔流落到街頭後做專呃人錢嘅滾友；珠珠雖然鍾意咗阿龍，但係成日俾佢阿媽一定要溝澳門男人先得，最後阿龍跪喺街度發無聊賴。點知街道個體戶協會負責人——葵妹請阿龍加入自己魚檔之後，唔單止掂過碌蔗，甚至揸摩托都唔例外。阿龍接觸咗葵妹後，識得人嘅價值係猛咁鬥。最後搵返瘟扽嘅海仔同珠珠傾返掂。最後，葵妹建議將兩間魚檔合併而變成新嘅聯合實體檔。
金錢躉

金錢躉（Epinephelus tukula），係種石斑，生物學分類係屬鱸形目鮨科石斑魚屬，佢係體型差唔多拍得住龍躉，係比較大隻嘅石斑。
金鍾泌

金鍾泌（韓文：김종필；1926年1月7號—2018年6月23號），略名JP，號雲庭（운정），朝鮮忠清南道扶餘出世，係韓國軍人兼政治人，韓國5~9任總統朴正熙姪婿。1971年到1975年、1998年到2000年1月12號做韓國總理。
金錢蟹盒

金錢蟹盒係一味傳統順德菜，出面係一塊肥豬肉片，包住瘦豬肉同蟹肉嘅餡，整成橢圓嘅盒炸起，外形有少少似金錢。
金錢龜

金錢龜（Cuora trifasciata），又叫三線閉殼龜，係一種原產中國南部嘅烏龜。
道富環球

道富環球（英文：SSGA）係廿一世紀初世上最大嘅資產管理公司之一，總部設喺美國。
道夫龍格

道夫龍格（粵拼：dou6 fu1 lung4 gaak3，英文：Dolph Lundgren，1957年11月3號—）係個瑞典嘅男演員，喺1978年出道，出名嘅作品有《鐵金剛勇戰大狂魔》同《轟天猛將》。
道家

道家係以老子、莊子為代表中國春秋戰國時期諸子百家中重要思想學派之一。
佢喺戰國時出分支，叫黃老，即黃帝同老子之學，為漢初治國思想 ，而皇帝劉徹後尾放棄黃老，失去政治哲學成份，同陰陽家合流，慢慢演變成道教。

世界觀
講自然義、中性義為主「道」。

功夫理論
重視人性自由同解放。
前者提出「為學日益、為道日損」、後者提出「謙」、「弱」、「柔」、「心齋」、「坐忘」、「化蝶」等生活功夫來面對世界。

社會哲學
順天道而行，人不能進取，積極逆天行。

道家道教有分別
道家係哲學派，道教係宗教。
道峰區

道峰區（韓文：도봉구）係韓國首爾嘅區，人口約莫35萬。
道德

道德（morality）係衡量行為「啱定唔啱」嘅觀念標準。道德會受哲學、宗教同文化影響，形成多數人認同嘅標準。道德可以再分做兩大類，只係影響個人之間或者家庭入面嘅道德叫私德；影響到社會公眾嘅道德叫公德。
道地

道地（英文：Tao Ti）係香港一個飲品牌子，屬匯泉國際有限公司（英文：Telford International Company Limited）嘅主要牌子，1996年喺香港推出，主要賣各種茶類飲品。
道士

道士喺古代表示修道之人，地位相當佛教嘅住持。佢哋嘅主要任務即係特登為民眾指點迷津，活動範圍通常喺寺廟。噉就好似有人搵相士睇相，希望可以改變運程。
道外區

（簡化字：道外区），係中華人民共和國黑龍江省會哈爾濱嘅九個區之一，係都市核心區嘅一個地方。北同呼蘭區接壤，東南同阿城區接壤，南同香坊區接壤，西南同南崗區接壤，西同松北區接壤，東同賓縣接壤。面積618.6平方公里，人口喺2010年係906,421人。

行政區
包24個街道、3個鎮同1個鄉。
街道：大興街道，勝利街道，東原街道，東萊街道，太古街道，南市街道，靖宇街道，濱江街道，南馬街道，仁裏街道，崇儉街道，振江街道，大有坊街道，三棵街道，火車頭街道，太平街道，黎華街道，新樂街道，新一街道，民強街道，化工街道，東直街道，南直街道，水泥街道。
鎮：團結鎮，巨源鎮，永源鎮。
鄉：民主鄉。
金勒士啤梨獎

金勒士啤梨獎（英文：Golden Raspberry Awards），中文多數譯做金草莓獎，係個模仿奧斯卡金像獎嘅電影頒獎典禮，但會將啲獎頒畀至差至爛嘅電影同演員，1981年開始每年頒。
金勒士啤梨獎獎座係個金色嘅勒士啤梨，不過因為獎座個樣都似士多啤梨（草莓），所以中文就譯錯咗做「金草莓獎」。
金化

金化（韓文：김화군／金化郡 Kimhwa gun */?）係朝鮮民主主義人民共和國江原道嘅一個郡。
金剛棒

金剛棒，全名如意金剛棒，又叫「定海神針」，係傳說中大禹為咗治水而放喺東海嘅神器，體積、質量同重量都好大。喺小説《西遊記》入面，金剛棒畀孫悟空攞咗，喺孫悟空手中可以變大縮細，伸長變短，極具靈性。
金剛棒，或如意金剛棒，原著小説正寫爲 金箍棒，或如意金箍棒。

網絡文化
喺網絡文化入面，「金剛棒」亦指喺討論區嘅討論話題入面用好長嘅圖或者字擾亂版面，影響討論。
金剛經

金剛經（粵拼：gam1 gong1 ging1），全名金剛般若波羅蜜經（梵文：वज्रच्छेदिकाप्रज्ञापारमितासूत्र，拉丁轉寫：Vajracchedikā Prajñāpāramitā Sūtra），係佛敎經典，入大乘經典一類，宣揚大乘佛敎思想。金剛，卽係家下叫嘅鑽石，天然至硬，不可毁傷，透明色純，比喻大乘思想根本。
金南佶

金南佶，係大韓民國嘅一個男藝人同埋演員。
金剛杵

金剛杵原本係古印度神話中因陀羅嘅武器，象徵閃電，或指稱鑽石。由於質地堅固，可以擊破各種物質，所以佛教常用嚟比喻同形象地命名，金剛杵就係攞呢個意思。

金剛杵喺顯教嘅意義
如來護法神「密迹力士」手中嘅武器：「密迹力士」手持金剛杵護持喺如來左右。
智慧嘅象徵：顯教唔係用金剛杵做法器，所以無實品金剛杵。只係用金剛杵嘅堅固嚟譬喻「大智慧」，用呢個「大智慧」舂破牢固難破嘅婬欲山。或壞破眾生無量無邊嘅苦。甚至摧滅一切外道邪論。
金剛藏王菩薩

金剛藏王菩薩，又叫金剛薩埵，係大乘佛教同密宗嘅一位菩薩，手執金剛。
金剛郡

金剛郡（韓文：금강군／金剛郡 Kŭmgang gun */?）係朝鮮民主主義人民共和國江原道嘅一個郡。
金南俊

金南俊（1994年9月12號—）係大韓民國嘅一個男藝人同歌手，男子組合防彈少年團成員。
野田恭平

野田恭平（1981年10月6號—）係日本足球員，司職守門員，效力過東京綠茵，Okinawa Kariyushi FC，FC琉球，及FC岐阜。
野田樹

野田樹（1998年4月2號—）係日本足球員，打中場位置，效力富山勝利。
野田紘史

野田紘史（1986年8月17號—）係日本足球員，打後衞，效力金澤薩維根。
野田知

野田知（1969年3月19號—）係日本足球員，司職中場，效力過橫濱水手，及福岡黃蜂。
野生火雞

野生火雞（學名：Meleagris gallopavo）係一種雀，亦係雉科火雞屬嘅一個品種，主要分佈北美洲。
野田明弘

野田明弘（1988年9月5號—）係日本足球員，司職後衞，效力過FC岐阜，及福島聯。
野田朱美

野田朱美（1969年10月13號—）係日本足球員，踢中場，曾經喺1984～1996年間為日本女子足球代表隊出場76次，入咗24球。佢代表日本參加過1991年FIFA女子世界盃、1995年FIFA女子世界盃同1996年夏季奧林匹克運動會。
野田佳彥

野田佳彥（粵拼：je5 tin4 gaai1 jim3；日文：野田 佳彦(Noda Yoshihiko)；1957年5月20號—）係日本一位政治人，做過第2任千葉縣議會議員同埋第14任財務大臣、第95任内閣總理大臣同第7、10任民主黨國會對策委員長、第九任民主黨代表，依家係眾議院議員，佢亦係少數出身平民嘅首相。

生平
野田佳彥出身平民，老豆係農民嘅孻仔，後來入咗自衛隊做自衛官。阿媽本身都係農家，喺兄弟姊妹之中排最後。野田細細個已經對政治有印象，就喺佢3歲嗰年，社會黨委員長淺沼稻次郎俾極右學生刺殺，之後美國又發生甘廼迪被暗殺一事，令佢覺得政治係一份有機會攞埋條命出嚟做嘅工。
去到大學嗰時，佢走咗去讀政治學。由於佢好鍾意記者立花隆，所以佢都想做一個記者。呢個時候佢又有喺當時嘅改革右派政黨新自由俱樂部度做義工。
1979年松下政經塾成立，野田成為咗嗰度第一期嘅學生，讀到1985年畢業。野田做過好多唔同嘅工，到1987年，佢當選千葉縣議員。
1992年，佢入咗由細川護熙、小池百合子一班人搞嘅日本新黨。而且喺之後嘅眾議院選舉當選。日本新黨後來入咗新進黨，佢都有跟著。喺1996年嘅眾議院選舉，野田以105票輸咗，之後佢退出咗新進黨，並且喺1998年加入民主黨。2000年重新當選，一路就做到依家。
2011年，菅直人落台，民主黨要選人出嚟做黨代表，當時議席有5個人爭，包括有民主黨最大派系嘅大佬小澤一郎撐腰嘅海江田萬里，本身佢唔係大熱門，但係有松下政經塾嘅師弟前原誠司過票，以及吸納咗唔少反小澤嘅票，喺第二輪投票反敗為勝，成為日本首相。
2012年，民主黨喺選舉入面大敗，民主黨結束四年嘅執政。之後民主黨同維新黨合併做民進黨，野田喺嗰度最高做到幹事長。
不過民進黨唔長命，短短兩年已經分裂，野田喺分裂之下嘗試拉攏返黨入面左右兩派，喺民進黨分裂做立憲民主黨同希望之黨之下，野田兩邊都冇入，喺眾議院成立黨團「無所屬之會」，後來岡田克也加入咗立憲民主黨，野田就將黨團改名做「重建社會保障國民會議」。
2020年，重建社會保障國民會議嘅大多數議員，包括野田佳彥都加入咗新嘅立憲民主黨。
野田裕喜

野田裕喜（1997年7月27號—）係日本足球員，司職後衞，效力大阪飛腳。
雞尾鸚鵡

雞尾鸚鵡（Nymphicus hollandicus），係種雀，屬鳳頭鸚鵡科雞尾鸚鵡屬嘅唯一品種，原產澳洲。
雞尾酒療法

雞尾酒療法（英文：Highly active antiretroviral therapy，簡稱HAART）係醫愛滋病嘅方法，用抗病毒藥嘅組合去抑制HIV病毒繁殖，好係溝雞尾酒噉。呢種方法由美籍華裔科學家何大一發明。
雞地

雞地（粵拼：gai1 dei2）係香港元朗東南面地方，1980年代之前係賣雞鴨嘅墟，所以有咁嘅名，而家呢一帶已經發展做叫新時代廣場嘅住宅屋苑同埋其他私人住宅樓。

史
20世紀初，合益公司喺建立咗元朗新墟後，先喺呢家嘅谷亭街一帶設立咗「大穀亭」，供民眾去糶（粵拼：tiu3）穀糴米（粵拼：dek9 mai2），就叫做「米地」。「米地」後來畀政府清拆咗。到咗1960年代初，村民開始聚到咗元朗墟東邊吉地繼續賣家禽。每逢墟期，村民就將啲雞鴨運到吉地大棚度賣，一籠籠雞鴨就咁擺落地下，久而久之啲人就叫開咗呢度係「雞地」。
「雞地」到呢家得返港攸路南、下攸田村外嘅雞地停車場有用，而「雞地」嘅名喺啲政府地圖或網絡地圖度都冇收，但元朗居民就一路有用返呢個名，係承載埋元朗人嘅集體回憶。

周邊環境
呢度入邊嘅新路而家有鳳攸北街，呢條路有唔少特色餐廳，獸醫診所仲有地產鋪。間中仲有市民自己擺街站，搞下分類回收、資源共享同環保教室嘅活動。其它啲街仲有鳳攸東街，鳳琴街，鳳翔路等。

公共設施
元朗（鳳攸北街）居民巴士總站：原喺呢度開行巴士NR920線，條線同站牌等已被取消。
鳳琴街體育館：政府官方地址係鳳攸北街20號。
雞屎藤

雞屎藤（粵拼：gai1 si2 tang4；學名：Paederia foetida）係茜草科雞屎藤屬嘅草本植物兼藤木。
佢嘅葉可以用嚟整雞屎粿。
雞形目

雞形目（Galliformes）係鳥綱嘅一個目，特徵係比較鍾意喺地面走，所以又叫做陸禽。
雞場街

雞場街文化坊係一條喺馬來西亞馬六甲州馬六甲市，集古跡、文化、休閒為一體嘅古老街道，喺2000年成立，如今已發展成出名文化旅遊景點。
雞場街原義取自於閩南文「街場街」，意思係形容佢係繁忙嘅街道，而閩南文嘅「街場」同「雞場」同音，所以逐漸將佢演變叫做雞場街。另外，由於馬六甲州曾經畀荷蘭殖民統治，雞場街亦被改名做Jonker Walk，主要係指荷蘭貴族街。s
雞場街依家打造成為出名繁華嘅文化旅遊景點，因為早喺中國明代出名外交使節鄭和七次遠洋航海，並且六次駐節馬六甲時，喺當地設立「官廠」，亦令以雞場街為主幹嘅廿幾條周邊街巷成為當時華人遷居南洋最早集中聚居地區。但係，雞場街喺1990年代開始走向沒落，好多當地居民遷移新區，造成老街城區人去樓空，失去原有繁華景象。當時，馬六甲州政府意識到危機，並喺2000年提出成立雞場街文化坊嘅倡議，同時委任以馬六甲州資深行政議員拿督威拉顏文龍太平局紳博士為首嘅工委會，領導開展雞場街發展建設工作。
經過多年規劃經營之下，雞場街以及周邊街巷嘅百年老房古建成功得以保留，並獲注入新元素，包括辟設每逢星期五至星期日，一連三日傍晚開始至淩凌晨嘅夜市，進而擺攤展售各種地道美食、精美藝品、出名土產等，造就無數商機，間接恢覆過去嘅繁榮現象。另外，雞場街如今除咗有好多結合中式南洋建築風格嘅古樓林立，包括百年華人同鄉會館甚至寺廟之外，亦喺周末封街之夜同埋華人佳節時期富含各種精彩活動，例如：除夕迎春倒數、春節布置盛會、龍獅大鬧元宵等，形成一股蘊含濃郁嘅中華文化氣息。
由2008年7月7號開始，雞場街老街城區成功獲得聯合國教科文組織名列世界文化遺產，每年吸引超過2000萬名遊客到訪觀光。2017年3月19號，南京市人民政府贈送一對漢白玉獅畀馬六甲市，並將呢對漢白玉獅安置喺雞場街世界文化遺產公園入口處，作為兩市喺2008年開始締結成為友好城市嘅友誼象徵。同年5月26號，雞場街亦同江蘇周莊古鎮正式結為友好合作景區，並喺雞場街舉辦華夏周莊文化周，繼而推動兩地文化旅遊交流。2018年5月19號，雞場街隨後再同四川寬窄巷子正式簽署締結成為友好合作街區。

建築風格
呢條街由Stadthuys附近，馬六甲河對岸開始。沿路左右兩邊充滿住歷史價值房屋，佢哋嘅歷史可以追溯至17世紀。另外，呢條街仲有出售古董、紡織品、食物、手工藝品同埋紀念品（例如鎖匙扣同衫）嘅商舖。

活動
雞場街夜市
每個星期五、六、日黃昏6點開始，呢條街都會封路，設有夜市攤擋。
颱風艾利

颱風艾利係太平洋颱風季嘅熱帶氣旋名。

Ele
「艾利」（Ele）呢個名由美國提供，馬紹爾文入面解做風暴。
颱風艾利（Ele）可以係：
颱風艾利 (2002年)

Aere
「艾利」（Aere）呢個名由美國提供，馬紹爾文入面都係解做風暴。
颱風艾利（Aere）可以係：
颱風艾利 (2004年)
熱帶風暴艾利 (2011年)
強烈熱帶風暴艾利 (2016年)
颱風艾比

颱風艾比（Typhoon Abby）1986年9月13號響太平洋上形成，9月16號佢經過關島，9月18號喺台灣屏東縣登陸，強度9級，風速75節。9月19號離開台灣。9月20號喺中華人民共和國浙江省登陸。

死嘅人
台灣有13人喪生，民房損失有一啲。
颱風艾莎尼

颱風艾莎尼係太平洋颱風季嘅熱帶氣旋名。「艾莎尼」呢個名由泰國提供，指閃電。
颱風艾莎尼可以係：
颱風艾莎尼 (2015年)
強烈熱帶風暴艾莎尼 (2020年)
颱風羅莎

颱風羅莎係太平洋颱風季嘅熱帶氣旋名。「羅莎」呢個名由柬埔寨提供，係指動物鶴。
颱風羅莎可以係：
颱風羅莎 (2001年)
颱風羅莎 (2007年)
颱風羅莎 (2013年)
颱風舒力基

颱風舒力基係太平洋颱風季嘅熱帶氣旋名。「舒力基」呢個名由北韓提供，指麻鷹。
颱風舒力基可以係：
超強颱風舒力基 (2021年)
颱風美莎克

颱風美莎克係太平洋颱風季嘅熱帶氣旋名。「美莎克」呢個名由柬埔寨提供，指柚木。
颱風美莎克可以係：
強烈熱帶風暴美莎克 (2002年)
颱風美莎克 (2008年)
颱風美莎克 (2015年)
超強颱風美莎克 (2020年)
颱風艾濤

颱風艾濤係太平洋颱風季嘅熱帶氣旋名。「艾濤」呢個名由美國提供，帛琉文入面都係解做「風暴中嘅雲」。
颱風艾濤可以係：
颱風艾濤 (2003年)
熱帶風暴艾濤 (2009年)
熱帶風暴艾濤 (2015年)
熱帶風暴艾濤 (2020年)
颱風艾雲尼

颱風艾雲尼係太平洋颱風季嘅熱帶氣旋名。「艾雲尼」呢個名由密克羅尼西亞聯邦提供，係指當地楚克州傳統風神。
颱風艾雲尼可以係：
颱風艾雲尼 (2000年)
颱風艾雲尼 (2006年)
強烈熱帶風暴艾雲尼 (2012年)
熱帶風暴艾雲尼 (2018年)
颱風聖帕

颱風聖帕係太平洋颱風季嘅熱帶氣旋名。「聖帕」呢個名由馬來西亞提供，係指一種淡水魚。
颱風聖帕可以係：
熱帶風暴聖帕 (2001年)
颱風聖帕 (2007年)
熱帶風暴聖帕 (2013年)
鈴木

鈴木（粵拼：ling4 muk6；日文：鈴木(Suzuki)）係日本第二大姓，人口估計有186萬。好多嘢同地方都叫鈴木。
喺日文，佢嘅平假名亦可以寫成「すすぎ」或「すすき」。
鈴木Carry

鈴木Carry（スズキ・キャリイ）係日本鈴木公司喺1961年推出嘅一款輕型貨車，呢款車響1983年3月開始推出四驅版本（ST41；第七代後期型），而家已經出咗十一代。
鈴木Every

鈴木Every（スズキ・エブリイ）係日本鈴木公司喺1982年推出嘅一款輕型客貨車。呢款車係出自1979年4月響日本發表嘅第七代Carry（ST30 / ST31 / ST40 / ST41型）。
鈴代紗弓

鈴代紗弓 ，係日本嘅一個女藝人同埋配音員。
鈮嘅同位素

鈮嘅同位素有58個，只係得93Nb（鈮-93）係穩定，其餘嘅都係唔穩定。唔穩定嘅同位素之中，半衰期最長嘅係92Nb，半衰期係3.47×107年，其次係94Nb，有2.03×104年，其餘嘅半衰期都喺1000年以下。

圖表
備註：有#嘅數據代表冇經過實驗嘅證明，只係理論推測，而用咗括號括係代表數據唔確定。
鈰

鈰（粵拼：si5）係一種化學元素，佢個化學符號係Ce，原子序數係58，原子重量係140.116(1)，屬於鑭系元素，亦都係稀土元素。鈰嘅拉丁文Cerium係嚟自矮行星穀神星。
維基同享有多媒體嘅嘢：
Cerium（類）
鈴木一朗

鈴木一朗（1995年8月1號—）係日本足球員，司職後衞，效力過盛岡仙鶴。
鈴木亞理沙

鈴木亞理沙 ，係日本嘅一個女藝人同埋配音員。
錦田繞道

錦田繞道（英文：Kam Tin Bypass）係香港新界元朗區錦田嘅一條馬路，全長大約1公里，可以話係錦田公路嘅一條外圍道路。

歷史
喺1999年，當時政府分階段改善錦田公路，當中包括錦田繞道。
錦綸會館

錦綸會館（粵拼：gam2 leon4 wui6 gun2）係中國廣東省廣州市嘅一間古代建築，喺荔灣區康王南路嘅西來一巷口嗰度，隔籬冇幾遠就係華林寺同華林玉器商業街。呢間嘢既係成個廣州入面，唯一一間到而家都重喺度嘅行業會館；又係見證中國海上絲綢之路嘅緊要地區同埋全球第一間連地基都可以完整平移嘅文物建築。

史
其實呢間嘢喺清朝嘅雍正元年（1723年）由廣州絲織業嘅伙記佢哋喺西關地區度出錢起嘅，佢主要係用嚟做紡織業嘅波士開會嘅場所。嗰時喺每年年初，廣州絲織行業班老細就成日嚟呢度一齊傾吓絲綢商品嘅價錢同曬士之後，跟住運啲絲綢到廣州十三行嗰度，通過海上絲綢之路去到世界邊個地方都得。根據記載話，喺起緊錦綸會館嗰陣，負責捐錢嘅絲織業商鋪冧巴同個人，夾夾埋埋有成1338個咁多。不過佢喺1949年之後變咗民宅。

會館搬走
内文：康王路 (廣州)
喺2001年，廣州為咗緩解人民路嘅大塞車，同埋荔灣區冇南北主幹道，而要起康王路。就喺嗰時，之前喺西來一巷入面嘅錦綸會館咁啱就經過嗰時規劃嘅康王路。後嚟為咗保存呢座咁有價值嘅文物建築，廣州市人民政府就出錢嚟裝修同保護，甚至將成間嘢移走。就喺2001年8月18號，成間錦綸會館托起1.085米之後就平移，先係向北移咗80.4米，跟住西移咗22米，最後喺2001年9月28號凌晨先至搞掂。呢次平移唔單止係全中國第一次成功平移磚木結構嘅古建築，亦係成個國際文物建築史上，成功平移建築嘅先例。

建築重新開放
喺2005年，裝修過嘅錦綸會館又重新開返畀人入去睇。而家會館入面重擺咗嗰年平移用到嘅千斤頂、油泵同水準儀等工具同埋平移模型圖。喺2008年，呢間嘢列入咗廣東省文物保護單位。

建築風格
呢間嘢有嘅建築面積有700㎡咁大，坐北向南，三路三進式嘅祠堂建築。入面嘅石刻、木雕、磚雕同埋陶塑、灰塑都體驗咗嶺南嘅建築風格。喺會館入面重留低咗廿二嚿碑刻響度，其中部分碑刻上都寫滿嗮起錦綸會館、負責捐錢裝修嘅商鋪冧巴同人名。

而家係點？
而家嘅錦綸會館係廣州嘅絲綢行業博物館嘅錦綸會館，除咗成日整嘅絲織行業歷史展覽之外，重養咗好多蠶蟲而整出嚟嘅蠶繭，等觀眾睇吓絲綢係點整嘅。
錦碌

錦碌（英文：Kamloops）係加拿大卑詩省一座城，人口9萬。
錦石新村

錦石新村（英文Kam Shek New Village），香港一村，位於大埔林村河邊，喺錦山村同石鼓壟村之間，錦石有錦山石鼓壟之意。隔河有太和邨，太和廣場，太和火車站，而錦和橋貫通兩岸，步行單車皆可。北行可到梅樹坑，亦可到大埔頭水圍。
村有錦山路去大埔墟，亦有石蓮路去蓮坳。
村民唔少係就近鄉民，政府開拓大埔新市鎮而遷居，如吐露港公路要拆屋嘅梅樹坑。新村建築物一致，排列整齊，全係鄉村小型屋宇，只有三層高。
錦禧苑

錦禧苑（Kam Hay Court）係香港房屋委員會嘅居屋屋苑之一，喺新界沙田區馬鞍山耀安邨隔籬，屬於居屋第九期丙，係馬鞍山區第二個居屋屋苑，近耀安邨。
錦絲站

錦絲站係釜山地鐵4號線沿線嘅一個地底車站，喺韓國釜山廣域市金井區錦絲洞（韓文：금사회동동）。

車站結構
站體係1面2線島式月台嘅地底車站，等車月台有月台幕門，並有4個出口。

史
2011年3月30號：落成啟用。
錦綉花園

錦綉花園（英文：Fairview Park）係香港一個私人住宅屋苑，1980年入伙，喺新界元朗區大生圍，總共有5,024間洋房。
錦織圭

錦織圭（1989年12月29號—）係日本一職業網球員。

球員生涯
錦織圭係右手揸拍，2007年轉打職業賽。
錦繡山太陽宮殿

錦繡山太陽宮殿（금수산태양궁전），之前叫錦繡山議事堂（금수산의사당）同錦繡山紀念宮殿（금수산기념궁전），係金日成墓，喺北韓首都平壤東北郊。宮殿原本係已故北韓開國領袖金日成嘅辦公室，1994年之後，改名為「錦繡山紀念宮殿」。2011年（主體紀年100年）12月19號，佢位繼承人金正日條屍都安放响個處。2012年2月16日，為咗紀念金正日誕辰70周年，北韓將「錦繡山紀念宮殿」改名為「錦繡山太陽宮殿」。
2011年（主體紀年100年）12月19號，朝鮮中央電視台主播李春姬對外公布第二代最高領導人金正日嘅死訊，當局將金正日移靈去錦繡山紀念宮殿，重喺第二日舉行國葬儀式，重畀民眾瞻仰遺容。後來當局安排咗由朝鮮黨政軍高層參加嘅正式告別式，內定繼承人金正恩同埋其他黨政軍首腦喺到目送金正日最後一面。
飯盒

飯盒，喺大陸多數地區又叫做盒飯，係用盒裝嘅一人份量嘅餐，通常有餸有飯，廣義上裝住炒粉麵飯嘅盒都算係飯盒。
喺日本，飯盒叫做便當，所以日本菜嘅飯盒多數唔叫「飯盒」而叫「便當」。另外臺灣畀日本統治過，亦慣咗叫飯盒做「便當」。

日式便當
日式便當（日文：弁当），係一種嚟自日本嘅外賣或者屋企人整嘅飯盒。而喺日本以外嘅中國菜、臺灣菜同韓國菜以及以大米為主食嘅東南亞菜系度都成日見到。
飯田利信

飯田利信 ，係日本嘅一個男配音員，出名嘅配音作品有家庭教師REBORN!殺手利邦。

配音作品一覽
呢個表唔完整，歡迎加料。
飯田里穗

飯田里穗 ，係日本嘅一個女藝人同埋配音員。
飯田貴敬

飯田貴敬（1994年8月31號—）係日本足球員，司職後衞，效力清水心跳。
飯田圭織

飯田圭織（粵拼：faan6 tin4 gwai1 zik1，1981年8月8號—）係日本嘅一個女演員。

拍過嘅作品一覽
呢個表唔完整，歡迎加料。
飯田纊孝

飯田纊孝（1982年4月29號—）係日本足球員，司職中場，效力過橫濱水手。
飯田優二

飯田優二（1992年7月7號—）係日本足球員，司職中場，效力過水戶蜀葵。
飯田真輝

飯田真輝（1985年9月15號—）係日本足球員，司職後衞，效力松本山雅。
飯田友子

飯田友子 ，係日本嘅一個女藝人同埋配音員。
飯田涼

飯田涼（1993年11月5號—）係日本足球員，司職中場，效力SC相模原。
雪月22號

雪月22號（法文：22 Nivôse），亦叫食鹽日（法文：Sel），係法國共和曆入面每年嘅第112日，離年尾重有253日（閏年254日）。
雪月17號

雪月17號（法文：17 Nivôse），亦叫泥灰岩日（法文：Marne），係法國共和曆入面每年嘅第107日，離年尾重有258日（閏年259日）。
雪月19號

雪月19號（法文：19 Nivôse），亦叫大理石日（法文：Marbre），係法國共和曆入面每年嘅第109日，離年尾重有256日（閏年257日）。
雪月24號

雪月24號（法文：24 Nivôse），亦叫銅日（法文：Cuivre），係法國共和曆入面每年嘅第114日，離年尾重有251日（閏年252日）。
雪月21號

雪月21號（法文：21 Nivôse），亦叫石膏日（法文：Pierre à plâtre），係法國共和曆入面每年嘅第111日，離年尾重有254日（閏年255日）。
雪月16號

雪月16號（法文：16 Nivôse），亦叫火石日（法文：Silex），係法國共和曆入面每年嘅第106日，離年尾重有259日（閏年260日）。
雪月18號

雪月18號（法文：18 Nivôse），亦叫石灰岩日（法文：Pierre à chaux），係法國共和曆入面每年嘅第108日，離年尾重有257日（閏年258日）。
雪月1號

雪月1號（法文：1 Nivôse），亦叫泥煤日（法文：Tourbe），係法國共和曆入面每年嘅第91日，離年尾重有274日（閏年275日）。
雪月20號

雪月20號（法文：20 Nivôse），亦叫扇車日（法文：Van），係法國共和曆入面每年嘅第110日，離年尾重有255日（閏年256日）。
雪月23號

雪月23號（法文：23 Nivôse），亦叫鐵日（法文：Fer），係法國共和曆入面每年嘅第113日，離年尾重有252日（閏年253日）。
門峴站

門峴站係釜山地鐵2號線沿線嘅一個地底車站，喺韓國釜山廣域市南區門峴洞（韓文：문현동）。

車站結構
站體係2面2線曲線式設計側式月台嘅地底車站，等車月台有月台幕門，可以通過等車室轉對向嘅列車，有4個出口。

史
2001年8月8號：落成啟用。
門徒

門徒（disciples）廣義上指跟實一個師父嘅學生；狹義上，喺基督教，係指跟耶穌基督嘅人，包括最初嘅十二門徒同其他當時跟佢嘅人，教會誕生之後亦泛指基督徒。
門咭

門咭，又叫門禁咭、匙咭、房咭，係種用咭嘅形式嘅開門鎖匙，將張咭拍落或者插落門鎖，就可以開門入房。
門川町

門川町（日文：門川町／かどがわちょう Kadogawa chō */?）係日本宮崎縣東臼杵郡嘅一個町。
門司

門司（粵拼：mun4 si1；日文：門司／もじ Moji），音譯毛之，喺日本九州，家下係北九州市一區，叫門司區（日文寫門司区，もじく，Moji-ku）。舊時叫過門司町同門司市。佢係由中國東岸行船去日本內海嘅必經之路，有門司港。
門徒媒體

門徒媒體（英文：Apostles Media）係香港基督新教嘅網上傳播媒體，由一班經歷過雨傘革命嘅基督徒所成立嘅基督教事工。現任總幹事係楊浩然。

媒體類型
門徒媒體主要節目係「門徒公義」，內容含一般香港基督教傳媒唔會大報導或無嘅新聞事件，包括宗教同政治層面負面消息同社論批評。該媒體除咗網上平台以外，亦發起唔同性質嘅社會關懷行動，不定期舉辦講座或座談會。門徒媒體係武漢肺炎大爆發期間舉行過門徒主日崇拜，講員包括胡可茵主教、林國璋牧師等教牧。
此外門徒媒體設立投稿，目前專欄作者包括鄒賢程先生、梁榮光牧師、梁君培牧師、鄭俊禧先生、朱家恆先生、馬保羅牧師、盧俊宇議員等教牧或躺平信徒  。

使命
喚醒基督徒抗衡教會同社會嘅不義為宗旨。拒絕盲目跟從，堅持聖經公義，相信文字可以載道、聲音可以流傳、生命可以改變生命。
門德費拉

門德費拉係非洲東北部國厄立特里亞嘅一座城鎮，喺首都阿斯馬拉南面54公里，人口6.4萬。佢係古時阿克蘇姆帝國嘅重要城市。
門斗

門斗係門一部份，門樞對上同對下，要有個凹位，承位度門，等佢可以轉動，唔會移位。個凹位好似斗，所以叫門斗。現代一般用門單，就唔使門斗。

文
英文門斗叫door socket。
門巴族

門巴族係中國其中一個少數民族，主要住喺西藏，人口1.1萬。另外印度有約莫5萬。